tartuNLP/wikipedia-smugri-20251201 huggingface dataset:
Seiko Epson

Seiko Epson Corporation (), lyhemmin Epson on japanilainen elektroniikkavalmistaja, joka kuuluu Seiko Group -yhtymään. Epsonin tuotteisiin kuuluvat muun muassa tulostimet, projektorit sekä nestekidenäytöt.
Historia.
Epsonin toiminta alkoi 1960-luvulla nimellä "Shinshu Seiki Co." joka toimitti varaosia Seikon rannekelloihin. Seiko Group valmisti ajanottolaitteita vuoden 1964 kesäolympialaisiin joka mahdollisti Shinshu Seikin siirtymisen elektronisten tulostimien kehittämisen. Vuonna 1968 Shinshu Seiki lanseerasi EP-101-tulostimen. Nimeä Epson aloitettiin käyttämään tulostimien niminä vuodesta 1975 lähtien.
Vuonna 1985 Suwa Seikosha Co., Ltd. ja Epson Corporation yhdistyivät muotoon "Seiko Epson Corporation".
Yhtiö listautui pörssiin vuonna 2003. Epson osti Orient Watch Companyn vuonna 2009, joka on japanin suurimpia kellojen valmistajia.
Tuotteet.
Yhtiö valmistaa kuluttaja- ja yritystuotteiden lisäksi komponentteja ja järjestelmiä myös teollisuudelle, kuten esimerkiksi kassajärjestelmät, robotit sekä teollisuuden komponentit.
Yhtiö on valmistanut muun muassa NEC PC-9801 -yhteensopivia tietokoneita.
Epson HX-20 on sanottu olleen ensimmäinen varsinainen "sylitietokone".
Epson QX-10 oli yhtiön valmistama mikrotietokone.
Francisco Bertrand

Francisco Bertrand Barahona (9. lokakuuta 1866 Juticalpa, Honduras – 15. heinäkuuta 1926) oli hondurasilainen poliitikko, joka toimi kahteen otteeseen maan presidenttinä, 1911–1912 ja 1913–1919.
Bertrand syntyi Juticalpassa 1866. Hänen vanhempansa olivat Pedro Bertrand ja Josefa Baraona. Hän opiskeli lääkäriksi ja kirurgiksi, kunnes siirtyi politiikkaan. Honduras oli ajautunut sisällissotaan 1910-luvun taitteessa. Manuel Bonillan johtamat oppositiojoukot kävivät taisteluja Miguel R. Dávilan hallitusta vastaan, ja Bonilla perusti oman hallintonsa La Ceibaan tammikuussa 1911. Yhdysvallat asettui sovittelemaan, ja se sai osapuolet suostumaan aselepoon. Yhdysvallat asetti Thomas Dawsonin valitsemaan väliaikaisen presidentin, joksi valittiin maaliskuussa 1911 Bertrand. Bertrand johti maata Dávilan loppukauden ajan, ja lokakuussa 1911 uudeksi presidentiksi valittiin Manuel Bonilla.
Bonillan varapresidentti Francisco Bográn erosi pian virkaan astumisen jälkeen, ja Bertrandista tuli uusi varapresidentti. Bonilla sairastui vakavasti ja joutui jättämään maaliskuussa presidentin tehtävät, joita Bertrand alkoi tämän jälkeen varapresidenttinä hoitaa. Bertrand oli Hondurasin johdossa pari vuotta varapresidenttinä. Uudet vaalit järjestettiin lokakuussa 1915, ja ne voittanut Bertrand astui virkaan virallisesti 1. helmikuuta 1916.
Bertrandin hallituskausi 1911–1919 oli suhteellisen rauhallista aikaa, mutta oppositio ja Yhdysvallat joutuivat syrjäyttämään Bertrandin 1919, kun tämä ei ollut suostumassa perustuslailliseen vallasta siirtymiseen. Bertrandin vastaisia joukkoja johti Tegucigalpan kuvernööri Rafael López Gutiérrez. Bertrand pytki asettamaan lankonsa seuraajakseen, mutta Yhdysvaltain väliintulo pakotti Bertrandin jättämään paikkansa. Väliintulon syyksi on epäilty sekä Bertrandin yritystä korottaa banaaniveroa että pelkoa opposition kapinasta, minkä takia Yhdysvallat olisi suositellut Bertrandille eroa.
Bertrand muutti eronsa jälkeen La Ceibaan. Hän kuoli heinäkuussa 1926.
Francisco Bográn

Francisco Bográn Barahona (1852 Pinalejo, Honduras – 7. joulukuuta 1926 New Orleans, Louisiana, Yhdysvallat) oli hondurasilainen poliitikko. Hän toimi maansa presidenttinä 1919–1920.
Bográn syntyi Pinalejossa 1852. Hänen vanhempansa olivat Saturnino Bográn Bonilla ja Saturnina Baraona Leiva. Hän meni naimisiin entisen presidentin Ponciano Leivan tyttären Guillerminan kanssa. Bográn opiskeli lääkäriksi ennen siirtymistään politiikkaan.
Presidentti Francisco Bertrand joutui jättämään virkansa 1919 opposition ja Yhdysvaltain painostuksesta. Maata johti hetken Salvador Aguirren johtama hallitus. Vicente Mejía Colindresista tuli uuden hallituksen johtaja 16. syyskuuta ja johti hetken myös maata. Hallitus kysyi ensimmäistä varapresidenttiä Alberto de Jesús Membreñoa ja toista varapresidenttiä Nazario Sorianoa maan tilapäiseksi päämieheksi, mutta kumpikin kieltäytyi. Bográn nousikin tilapäiseksi presidentiksi lokakuussa 1919. Hondurasissa järjestettiin hänen aikanaan vaalit, jotka voitti Rafael López Gutiérrez, joka astui virkaansa helmikuussa 1920.
The Possessed

The Possessed on vuonna 1977 kuvattu televisiokauhuelokuva jonka on ohjannut Jerry Thorpe. Sen pääosia esittävät James Farentino, Claudette Nevins, Eugene Roche, Harrison Ford, Ann Dusenberry ja Diana Scarwid. Elokuva on televisioon tehty "Manaaja" klooni, joka esitettiin NBC:n kanavalla vain joitakin viikkoja ennen kun Harrison Fordista tuli kuuluisa Han Solon roolista "Tähtien sota" -elokuvassa.
Elokuvan tapahtumat sijoittuvat katolliseen tyttökouluun jossa tapahtuu sarja salaperäisiä tulipaloja, ja sinne saapuu manaajaksi ryhtynyt pappi Kevin Leahy (James Farentino) taistelemaan pahoja voimia vastaan.
Näyttelijät.
Lähde:
Godzilla kohtaa Destoroyahin

Godzilla kohtaa Destoroyahin () on japanilainen elokuva vuodelta 1995.
Juoni.
Elokuva alkaa alkuperäisestä Godzillassa, jossa kerrataan Godzilla kuolema. Sitten monta vuotta myöhemmin Godzilla on saapunut Hongkongiin. Siellä hänelle syntyy arvoisensa vastus, nimeltään ”Destoroyah!” Destoroyah muuttaa muotoaan joka kerta. Silloin Godzilla, Jr. -niminen Godzillan poika saapuu ja taistelee hetkellisesti Destoroyahia vastaan. Godzilla ja Godzilla, Jr. saapuvat yhdessä Hongkongiin, jolloin Destoroyah saapuu täydellisessä muodossaan. Destoroyah kaappaa Godzilla, Jr:in ja pudottaa sen ydinvoimalan päälle, jolloin tämä kuolee. Sitten Godzillaa taistelee Destoroyahia ja sen jälkeläisiä vastaan, mutta taistelun aikana Godzillasta alkaa pursuta magmaa. Sitten Kiinan liittoneuvosto päättää tuhota Godzillan ja Destoroyahin Hapentuhoajien avulla. Hapentuhoaja tuhoaa ensin Destoroyahin ja sitten Godzillan. Ennen lopputekstejä savun seasta näkyy kuollesta herännyt Godzilla Jr. joka on kasvanut aikuiseksi ja tullut ottamaan isänsä paikan.
Kokemuksia suomalaisilta keskitysleireiltä

Kokemuksia suomalaisilta keskitysleireiltä on Allan Asplundin kirjoittama teos, jossa hän kuvaa kokemuksiaan jatkosodan aikaisilla suomalaisilla keskitysleireillä. Alkuteos ilmestyi Ruotsissa 1949, koska keskustelut suomalaisten kustantajien kanssa eivät johtaneet julkaisuun. Teoksen on suomentanut Asplundin pojanpoika, toimittaja Bubi Asplund, joka on kirjoittanut siihen myös alkusanat.
Teoksen suomentaja Bubi Asplund sai kirjan isältään jo koulupoikana. Hän luki sen ja yritti keskustella aiheesta historianopettajansa kanssa, mutta keskustelua ei syntynyt. 
Kirjoittaja Allan Asplund toteaa vuonna 1949 alkusanoissaan, että kirja kuvaa hänen henkilökohtaisia kokemuksiaan ja niihin liittyviä tapahtumia, mutta hän uskoo, että ”aikanaan elinolosuhteista suomalaisilla keskitysleireillä julkaistaan täydellinen selvitys”. Aihetta eivät tutkijat vieläkään ole juuri käsitelleet jatkosotaa koskevissa tutkimuksissaan.
Alkuteoksesta "Upplevelser i finska koncentrationsläger" julkaistiin uusi painos alkuvuodesta 2012.
Vidar-luokka (hävittäjä)

Vidar-luokka eli Ragnar-luokka oli Ruotsin merivoimien kolmen hävittäjän muodostama alusluokka, jonka alukset poistettiin palveluksesta pian toisen maailmansodan päätyttyä.
Alukset aseistettiin uudelleen vuonna 1940 kolmella 75 millimetrin tykillä, kahdella 25 millimetrin 64 pituuskaliiperin M/32 ilmatorjuntatykillä sekä kahdella 8 millimetrin ilmatorjuntakonekiväärillä.
Nokia X2

Nokia X2 on Nokian X-sarjaan vuonna 2014 julkaistu älypuhelin, joka on seuraaja Nokia X -mallille. Nokia X2 käyttää Android-pohjaista Nokia X Platform -alustaa. Siinä on 1 GB muistia ja 4,3 tuuman näyttö.
Kaksi kunkkua

Kaksi kunkkua () on yhdysvaltalainen Disney XD-kanavan fantasiallinen nuorten komediasarja. Tropiikkiin sijoittuvan sarjan tekijät ovat Dan Cross ja David Hoge. Pääosia näyttelevät Mitchel Musso ja Doc Shaw. Sarjan tuotanto alkoi 15. helmikuuta 2010 ja päättyi vuonna 2013. Suomessa sarjaa on esitetty Disney XD- ja Disney Channel -kanavilla. Vierailevia näyttelijöitä ovat olleet mm. Jennifer Stone, Davis Cleveland ja Martin Klebba.
Sarjan kolmannella tuotantokaudella poistuneen Mitchel Musson tilalle tuli kolmoisveli Bozia näyttelevä Adam Hicks.
Juoni.
Sarjan päähenkilöt ovat tätinsä ja enonsa kasvattamat normaalisti elävät chicagolaiset kaksosveljekset Brady (Mitchel Musso) ja Boomer (Doc Shaw). Heidän elämänsä muuttaa kuninkaallisen neuvonantajan Masonin (Geno Segers) ilmestyminen heidän kouluunsa. Brady ja Boomer saavat tietää olevansa Kinkow-saaren valtaistuimen perijöitä ja he muuttavat saarelle kaksoismonarkeiksi. Kinkow on Tyynellämerellä sijaitseva kuvitteellinen pieni saarivaltio, jonka asukkaat ovat oudosti taikauskoisia.
Kaksoset ovat huonokuntoisia, tumpeloita ja pelkureita, mutta jo alkumetreiltä lähtien he ovat ylittäneet itsensä pelastaessaan saaren esimerkiksi tulivuorelta tuomalla toisen saaren "sydämen" hajonneen tilalle. Saarella kaksosia auttaa Masonin viehättävä tytär ja Bradyn ihastuksen kohde Mikayla (Kelsey Chow) ja häiritsee heidän kavala serkkunsa Lanny (Ryan Ochoa), joka yrittää saada kruunun itselleen.
Kolmannella kaudella Brady kuulee Candisin juoruavan Mikaylalle, että tämän mielestä Brady on liian epäkypsä poikaystäväksi. Brady jättää saaren lopullisesti taakseen ja samalla kuningassormuksensa sekä kirjeen, jossa hän kertoo että tullakseen mieheksi hän ei voi olla enää kuningas, ja aikovansa aikuistua muualla. Samaan aikaan hirmumyrskyssä uponneen Mindu-saaren asukkaat ja kuningas Boz tulevat evakkoon Kinkow'lle. Selviää, että Boz on itse asiassa Boomerin ja Bradyn kolmoisveli; hän katosi vauvana myrskyssä ja kasvoi viidakossa apinoiden keskuudessa 10-vuotiaaksi asti. Myöhemmin Mindu-saaren kuningaspari löysi hänet ja kasvatti omana poikanaan. Veljesten ohdakkeisen alkutapaamisen jälkeen Boz tulee Boomerin rinnalle johtamaan Kinkow'ta ja ottaa Bradyn paikan toisena kuninkaana.
Heimot.
Tarantulat on vihollisheimo. Heidän tuntomerkkinsä ovat tummanharmaa tarantulamaski ja outo puhe. He eivät siis puhu kunnon kieltä, vaan outoa Ukahaba -tyylistä kieltä. Tarantuloiden valtias on muumio.
Dihydrokodeiini

Dihydrokodeiini on puolisynteettinen opioidijohdannainen, joka kehitettiin Saksassa 1908. Sitä käytetään kivun hoitoon, vakavaan hengenahdistukseen sekä yskänlääkkeenä joko yksinään tai yhdistettynä parasetamoliin tai aspiriiniin. Joissain maissa sitä käytetään huumeidenvieroitushoitoihin metadonin tilalla.
Se on rakenteeltaan muuten samanlainen kodeiinin kanssa, paitsi että 7,8-kaksoissidoksen tilalla on yksinkertainen sidos.
Kristopher Van Varenberg

Kristopher Van Varenberg (s. 20. toukokuuta 1987) on yhdysvaltalais-belgialainen näyttelijä, joka aloitti uransa lapsinäyttelijänä. Hänen isänsä on näyttelijä Jean-Claude Van Damme.
Alkuvuodet.
Van Varenberg syntyi Yhdysvalloissa. Hänen isänsä Jean-Claude Van Damme on Belgiasta ja äitinsä yhdysvaltalainen entinen kehonrakentaja Gladys Portugues, jolla on puertoricolaiset sukujuuret. Van Varenbergilla on nuorempi sisar Bianca Van Varenberg ja velipuoli Nicholas Van Varenberg. Kristopher aloitti kamppailulajien harrastamisen viisivuotiaana. Hän on harjoitellut taekwondoa viisivuotiaasta lähtien ja viisi vuotta shotokania , josta hän omaa vihreän vyön. Lisäksi Van Varenberg harrastaa klassista balettia ja tanssia.
Näyttelijäura.
Van Varenberg aloitti näyttelemisen vuonna 1992 "Täydellinen sotilas" -elokuvan myötä, jossa hänellä oli pieni rooli. Hänen nimeään ei kuitenkaan mainittu lopputeksteissä. Elokuvassa "Vaara kulkee kiskoilla" Van Varenbergilla oli hieman näkyvämpi rooli esittäessään elokuvan päähahmon poikaa Ethan Kristoffia. Vuoden 2009 elokuvassa ' Van Varenberg esitti tiedemiestä, joka oli yksi vastuuhenkilöistä pitämään NGU-sotilasta toimintakykyisenä. Vuonna 2010 Van Varenberg kertoi "Assassination Games" elokuvan kuvausten aikana, ettei hän aio seurata isänsä jalanjälkiä ja ryhtyä toimintanäyttelijäksi. Samaisessa elokuvassa "Assassination Gamesissa" Van Varenberg esitti Interpol-agenttia. Hän oli myös mukana elokuvan tuottajana. Van Varenberg teki sittemmin kaksi elokuvaroolia After Dark Filmsille. Hän esitti toistamiseen korruptoitunutta poliisia elokuvassa "Dragon Eyes" (2012) ja teki sittemmin lyhyen roolin draamaelokuvassa "The Philly Kid". Myöhemmin 2012 Van Varenberg uusi roolinsa tiedemies Milesina elokuvassa '.
Yksityiselämä.
Van Varenberg seurustelee elokuvien meikkitaiteilija Ilaria Zampriolin kanssa.
Aki Kivelä

Aki Kivelä (s. 4. huhtikuuta 1992 Helsinki) on suomalainen jääkiekkoilija, joka pelasi urallaan kahdeksan SM-liigaottelua Helsingin IFK:ssa. HIFK:ssa hän voitti myös Suomenmestaruuden B- ja A-nuorten SM-liigassa. Kaudella 2011–2012 hän oli A-nuorten SM-liigan paras maalintekijä ja pudotuspelien paras pelaaja.
Ura.
Kivelä on Helsingin IFK:n oma kasvatti ja edustanut joukkuetta koko junioriuransa ajan. Hän voitti A-nuorten SM-hopeaa vuonna 2010 ja B-nuorten Suomenmestaruuden vuonna 2009. Kivelä oli HIFK:n toiseksi paras pistemies ja maalintekijä sekä kaudella 2009–2010 B-nuorissa tehoilla 11+17=28 että kaudella 2010–2011 A-nuorissa tehoilla 15+25=40.
Kaudella 2011–2012 Kivelä teki SM-liigadebyyttinsä. Hän pelasi ensimmäisen liigaottelunsa 30. marraskuuta 2011 Hämeenlinnan Pallokerhoa vastaan ja sai siinä jääaikaa 5.42 minuuttia. Kivelän paikka kokoonpanossa aukesi, kun useat HIFK:n pelaajat olivat pelikiellossa 26. marraskuuta pelatussa vierasottelussa Pelicansia vastaan käytyjen joukkuetappeluiden johdosta. Hänen ensimmäinen SM-liigamaalinsa syntyi Kivelän liigauran neljännessä ottelussa 10. tammikuuta 2012 vieraissa Turun Palloseuraa vastaan. Yhteensä Kivelä pelasi kauden aikana kahdeksan SM-liigaottelua. Toukokuussa 2012 hän teki kolmivuotisen jatkosopimuksen HIFK:n kanssa.
Suurimman osan kaudesta 2011–2012 Kivelä pelasi kuitenkin vielä HIFK:n A-nuorissa. Hän jakoi 33 osumallaan koko A-nuorten SM-liigan maalipörssin voiton sekä Arto Javanainen -palkinnon KalPan Toni Kallelan kanssa. Kivelä oli myös 53 tehopisteellään HIFK:n paras pistemies ja sijoittui runkosarjan pistepörssissä kuudenneksi Ässien Aki Juuselan kanssa. Hän voitti myös kevään 2012 pudotuspelien maalipörssin yhdeksällä osumallaan. Kivelä voitti kauden päätteeksi A-nuorten Suomenmestaruuden ja palkittiin pudotuspelien parhaana pelaajana Ville Peltonen -palkinnolla.
Kauden 2012–2013 Kivelä aloitti Mestiksessä. Hän pelasi kauden ensimmäiset pelinsä nousijajoukkue HC Keski-Uusimaan riveissä, mutta HIFK lainasi Kivelän kahden siellä pelatun ottelun jälkeen loppukaudeksi Vaasan Sportiin. Hän pelasi kauden aikana Mestiksessä lopulta vain yhteensä 12 runkosarjaottelua tehden yhden maalin. Kivelä vietti loppukautensa HIFK:n A-nuorissa. Hän ei pelannut kauden aikana otteluakaan SM-liigassa, mutta edusti HIFK:n miesten joukkuetta harjoituskaudella yhden European Trophy -ottelun verran.
Kivelä aloitti lainalla Mestiksessä myös kauden 2013–2014, tällä kertaa Savonlinnan Pallokerhon paidassa. Hän pelasi siellä vain seitsemän ottelua, kunnes Kivelän lainasopimus purettiin yhteisymmärryksessä lokakuussa 2013. Itseluottamuksen puutteesta kärsinyt Kivelä pelasi loppukauden Suomi-sarjajoukkue Bewe TuusKissa.
Hugin-luokka (hävittäjä)

Hugin-luokka oli Ruotsin merivoimien kahden hävittäjän muodostama alusluokka.
Nizar Garbouj

Nizar Garbouj (s. 10. helmikuuta 1987) on tunisialainen jalkapalloilija, pelipaikaltaan hyökkääjä. Hän edustaa Tunisian pääsarjassa Olympique de Béjassa.
Ura.
Garbouj aloitti ammattilaisuransa AS Arianan riveissä kaudella 2008–2009. Hän pelasi kauden aikana vain yhden ottelun ja siirtyi kesken kauden AS Kasserineen. Uudessa seurassaan Garbouj teki avausmaalinsa Tunisian pääsarjassa 9. huhtikuuta 2009 Stade Tunisienia vastaan.
Kesällä 2009 Garbouj siirtyi Olympique de Béjaan, jossa hän saavutti ensimmäisellä kaudellaan Tunisian cupin mestaruuden. Maalinteossa hän onnistui vain kahdesti Tunisian pääsarjassa. Kausi 2010–2011 meni maalinteon osalta kuitenkin vielä heikommin, sillä Garbouj ei tehnyt maaliaakaan pelaamassaan seitsemässätoista ottelussa.
Wrangel-luokka

Wrangel-luokka oli Ruotsin merivoimien kahden hävittäjän muodostama alusluokka. Luokka on parannettu versio edeltäneistä luokista.
Tanskan maantiede

Tanska käsittää suurimman osan Jyllannin niemimaasta sekä noin 480 saarta, joista asutettuja on vajaa sata. Mistään kohdasta Tanskaa ei ole merelle matkaa yli 50 kilometriä. Jyllannin niemimaa rajoittuu lännessä Pohjanmereen, pohjoisessa Skagerrakiin, idässä Kattegatiin ja Itämereen. Pohjoisin osa niemimaasta kuuluu Tanskaan, eteläinen osa Saksaan. Tanskan saarista suurimpia ovat Fyn ja Sjælland, jotka sijaitsevat Itämeren ja Kattegatin välissä. Saaret erottavat salmet ovat Jyllannin niemimaan ja Fynin välinen Vähä-Belt, Fynin ja Sjællandin välinen Iso-Belt sekä Sjællandin ja Ruotsin-puoleisen mantereen välinen Juutinrauma. Salmien yli on nykyään sillat: Vähän-Beltin silta valmistui vuonna 1935, Ison-Beltin silta vuonna 1998 ja Juutinrauman silta vuonna 2000. Suunnitteilla on myös silta yli Femen-Beltin Saksan puolelle.
Vendsyssel-Thyin saari sijaitsee Jyllannin niemimaan pohjoispuolella, kapean Limvuonon erottamana. Bornholm sijaitsee muista Tanskan saarista erillään Itämeressä Ruotsin kaakkoispuolella. Muista isoja saaria ovat Lolland, Falster, Mors, Als, Langeland ja Møn.
Tanskan pääkaupunki on Sjællandin saarella, Juutinrauman länsipuolella sijaitseva Kööpenhamina. Kaupungissa ja sen lähiympäristössä asuu noin 1,5 miljoonaa ihmistä eli lähes kolmannes tanskalaisista. Juutinrauman itäpuolella sijaitsevaan Malmön kaupunkiin pääsee siltaa pitkin autolla tai junalla 25 minuutissa.
Tanskassa ei ole ylänköjä. Korkein kohta, Yding Skovhøj, on vain 172,5 metriä merenpinnan yläpuolella. Muita korkeita kohtia ovat Ejer Bavnehøj ja Møllehøj, joka on Tanskan korkein luonnollinen kohta. Jyllannin matalat moreeniharjanteet jakavat niemimaan kahteen osaan. Lännessä on hiekkadyynien ja laguunien Pohjanmeren rannikkoalue ja idässä laaja savitasanko.
Luonto.
Suurin osa Tanskan pinta-alasta on laidunmaata, mutta myös pienialaisia istutettuja metsä-alueita löytyy. Niillä kasvaa muun muassa koivuja, pyökkejä, valkopyökkejä, tammia, jalavia, pähkinäpensaita, leppiä, lehmuksia ja saarnia. Lehtimetsävyöhykkeeseen kuuluvassa Tanskassa ei luonnostaan kasva juurikaan havupuita. Niitä kuitenkin viljellään joulukuusiksi; Tanska on maailman suurimpia viljeltyjen joulukuusien viejiä, ja maasta myydään vuosittain 8–10 miljoonaa joulupuuta ulkomaille.
Tanskassa on tavattu sata nisäkäslajia ja 738 lintulajia.
Luonnonsuojelu.
Tanskan maa-alasta ja sisävesistä on suojeltu jollain tasolla 7690 neliökilometriä eli noin 17%. Merialueesta on suojeltu 18%. Maassa on viisi kansallispuistoa. Lisäksi kolme aluetta on Unescon geopark-verkostossa geologisten arvojensa johdosta. Yhdestätoista Unescon maailmanperintökohteesta kolme on luontokohteita, kahdeksan kulttuurikohteita.
Ilmasto.
Tanskan pienen koon ja vähäisten korkeuserojen takia ilmastossa ei ole juuri alueellisia eroja. Talvisin on joskus kylmiä jaksoja, ja ankarina talvina Tanskan salmet saattavat jäätyä. Lumipeite on maassa keskimäärin 30 päivää. Kesällä sää on vaihtelevaa, mutta erittäin harvoin tukalan kuumaa.
Paini kesäolympialaisissa 1920 – kreikkalais-roomalaisen painin 60 kg

Kreikkalais-roomalaisen painin 60 kg sarjaan Antwerpenin olympiakisoissa osallistui 21 painijaa. Kukin maa sai asettaa enintään kaksi painijaa samaan sarjaan. Kreikkalais-roomalainen painittiin ns. Bergvallin karsintajärjestelmää käyttäen, jossa ensiksi käytiin yksinkertainen cup-kilpailu kultamitalista. Voittajalle hävinneet koottiin sitten otteluihin hopeamitalista, ja lopuksi hopeapainijalle hävinneet pääsivät tavoittelemaan pronssimitalia. 
Itse otteluissa painittiin ensiksi 10 minuutin jakso, jonka aikana hyväksyttiin vain selkävoitto. Tarvittaessa jatkettiin pistepainilla 15 minuutin jaksoissa.
Ottelut.
Ottelut hopeamitalista
Ottelut pronssimitalista
Tony Kaikkonen

Tony Kaikkonen on suomalainen laulaja. Hän laulaa mm. Red Eleven yhtyeessä. Aiemmin hän on vaikuttanut yhtyeissä Dark Days Ahead, Sons Of Aeon, bone5, sekä toisena laulajana Antti Strömin kanssa yhtyeessä Code for Silence. Kaikkonen asuu Jyväskylässä ja toimii myös tatuointitaiteilijana Tattoo JKL studiossa.
Aiheesta muualla.
Red Eleven viralliset kotisivut
Dynasty (elokuva)

Dynasty on vuonna 1976 valmistunut televisiodraamaelokuva. Elokuvan pääosia esittävät Sarah Miles, Stacy Keach, Harris Yulin, Harrison Ford, Amy Irving ja Granville Van Dusen. Elokuva kertoo 1800-luvulle sijoittuvasta Blackwoodin perheestä, jotka lähtevät etsimään omaisuutta Ohion seudulta. Elokuvan on ohjannut Lee Philips.
Ehrensköld-luokka

Ehrensköld-luokka oli Ruotsin merivoimien kahden hävittäjän muodostama alusluokka. Alukset luokiteltiin 1927 valmistuessaan hävittäjiksi ja ne olivat palveluksessa toisessa maailmansodassa valvoen Ruotsin puolueettomuutta sekä suojaten kauppamerenkulkua. Vuosina 1951-1952 alukset muutettiin fregateiksi ja ne poistettiin palveluksesta 1. huhtikuuta 1963.
Taustaa ja hankinta.
Ensimmäisen maailmansodan aikana valmistivat merimahdit suurempia hävittäjiä kuin aiemmin jopa 1 000-1 500 tonnin aluksia.
Klas Horn -luokka

Klas Horn -luokka oli Ruotsin merivoimien kahden hävittäjän muodostama alusluokka.
HMS Klas Uggla

HMS Klas Uggla (runkonumero 4) oli Ruotsin laivaston Klas Horn -luokan hävittäjä.
Palvelus.
Alus upposi 17. syyskuuta 1941 Horsfjärdenin laivastotukikohdassa sattuneessa räjähdyksessä. Alus todettiin nostettaessa korjauskelvottomaksi ja se poistettiin alusluettelosta 30. heinäkuuta 1942 ja romutettiin.
Pyhän Panteleimonin kirkko (Pietari)

Pyhän Panteleimonin kirkko (, viralliselta nimeltään церковь Святого великомученика Пантелеимона Целителя, "tserkov Sjatogo velikomutšenika Panteleimona Tselitelja") on barokkityyliä edustava rakennusmuistomerkki Pietarissa Venäjällä. Vuosina 1735–1739 pystytetyn kirkon on suunnitellut Ivan Korobov.
Toskanalaisten pilasterien, kahdeksankulmaisen kupolitornin ja kellotapulin koristama kirkko on omistettu pyhälle Panteleimonille, jonka muistopäivänä Venäjän laivasto voitti ruotsalaiset kahdessa meritaistelussa, jotka käytiin Hangon ulkopuolella Riilahdessa vuonna 1714 sekä Granhamnin luona Ahvenanmaan saaristossa vuonna 1720. Niistä jälkimmäinen tunnetaan Ruotsi-Suomen merihistoriassa Ledsundin tai Flisön taisteluna. Rakennuksen alkuperäinen asu on säilynyt varsin hyvin myöhemmistä muutostöistä huolimatta. Julkisivun marmoriset kohokuvat ovat 1800-luvun puolivälistä ja meritaisteluihin osallistuneiden rykmenttien muistotaulut vuodelta 1914.
Panteleimonin kirkko suljettiin vuonna 1935 ja myöhemmin sitä käytettiin varastona. Vuonna 1981 sinne avattiin Neuvostoliitolle talvisodan jälkeen vuokratun Hankoniemen puolustuksesta kertonut museo. Rakennus palautettiin Venäjän ortodoksiselle kirkolle vuonna 1994. Sen julkisivut restauroitiin vuosina 2002–2003.
Kirkon osoite on "Soljanoi pereulok" 17 tai "ulitsa Pestelja" 2-a. Sen mukaan on nimetty lähellä sijaitseva Panteleimonin silta. Panteleimonin nimeä kantoi aikaisemmin myös kirkon ohi kulkeva Pestelinkatu. Vastapäisen talon päätyseinässä on vuonna 1946 laadittu Hankoniemen puolustajien muistomerkki. Lähistöllä sijaitsee myös Hangonkatu ("Gangutskaja ulitsa")
HMS Göteborg (1935)

HMS Göteborg (runkonumerot J5) oli Ruotsin laivaston Göteborg-luokan hävittäjä. Alus valmistettiin Götaverkenillä Göteborgissa ja se valmistui 30. lokakuuta 1936 luokkansa ensimmäisenä aluksena.
Palvelus.
Alus upposi Horsfjärdin räjähdeonnettomuudessa 17. syyskuuta 1941, mutta se nostettiin ja kunnostettiin. Alus palasi palvelukseen 18. syyskuuta 1943, kunnes se poistettiin palveluksesta 15. elokuuta 1948. Alus upposi maalilaivana 14. elokuuta 1962 Hanöbukteniin.
Andrei Blaier

Andrei Blaier (15. toukokuuta 1933 Bukarest, Romania – 1. joulukuuta 2011) oli romanialainen elokuvaohjaaja ja käsikirjoittaja.
Blaierin elokuvista on esitetty Suomessa "Apoi s-a nascut legenda" (1968, "Ja niin syntyi legenda"), esitetty 1972 TV1:llä; "Diminetile unui baiat cuminte" (1966, "Herkän nuoruuden aamut"), esitetty 1970 TV1:llä. Elokuvien "Padurea pierduta" (1972, "Kadotettu metsä") ja "Prin cenusa imperiului" (1975, "Leikki nimeltä sota") esityspaikoista ei ole tietoa.
HMS Stockholm (1936)

HMS Stockholm (runkonumerot J6) oli Ruotsin laivaston Göteborg-luokan hävittäjä. Alus valmistettiin Karlskronavarvetilla ja se valmistui 24. marraskuuta 1937.
Palvelus.
Alus muutettiin toisen maailmansodan jälkeen sukellusveneentorjuntafregatiksi. Se poistettiin alusluettelosta 1. tammikuuta 1964.
HMS Malmö (1938)

HMS Malmö (runkonumero J7) oli Ruotsin laivaston Göteborg-luokan hävittäjä.
Alus tilattiin Eriksbergs Mekaniska Verkstads AB:lta. Sen köli laskettiin 1937 ja alus laskettiin vesille 22. syyskuuta 1938. Alus valmistui 15. elokuuta 1939. Se poistettiin alusluettelosta 1. tammikuuta 1964.
HMS Karlskrona (1939)

HMS Karlskrona (runkonumerot J8 ja F79) oli Ruotsin laivaston Göteborg-luokan hävittäjä. Alus valmistettiin Örlogsvarvetilla ja se valmistui 12. syyskuuta 1940.
Palvelus.
Alus osallistui toisen maailmansodan aikana Ruotsin aluevesien puolueettomuuden valvontaan. Sodan päätyttyä se muutettiin sukellusveneentorjuntafregatiksi. Alus poistettiin alusluettelosta 1. heinäkuuta 1974.
HMS Gävle (1940)

HMS Gävle (runkonumerot J9 ja F80) oli Ruotsin laivaston Göteborg-luokan hävittäjä. Alus valmistettiin Götaverkenillä Göteborgissa ja se valmistui 3. kesäkuuta 1941.
Palvelus.
Toisen maailmansodan aikana alus osallistui Ruotsin aluevesien valvontaan. Se muutettiin sodan jälkeen sukellusveneentorjuntafregatiksi. Alus poistettiin alusluettelosta 6. joulukuuta 1968.
Tehtaanpuisto

Tehtaanpuisto (), jota usein kutsutaan myös "Sepän­puistoksi", on puisto Helsingin Puna­vuoren etelä­laidalla, Mikael Agricolan kirkon ympärillä. Sitä rajoittavat etelässä Tehtaan­katu, idässä Laivurinkatu ja luoteessa Sepänkatu. Kirkon tontti lähes jakaa puiston kahtia, mutta sen kohdalla Sepänkadun varressa oleva kapea puisto­vyöhyke yhdistää sen osat toisiinsa.
Puiston itäosassa on jalkapallokenttä, jota talvisin käytetään myös luisteluratana. Sen länsi­puolella kirkon vieressä lasten leikkipuisto. Näiden välitse johtaa puu­rivien reunustama jalankulkutie Laivurin- ja Tehtaan­katujen risteyksestä Sepän­kadulle lähelle Albertin­kadun etelä­päätä. 
Historia.
Nykyisen Tehtaan­puiston alueella oli 1800-luvun alkupuolella senaattori ja vapaaherra Otto Wilhelm Klinkowströmin puutarha kasvihuoneineen. Se oli myös yleisölle avoinna ja kesä­iltoina suosittu kävelypaikka..
Vuonna 1834 puu­tarhan alue luovutettiin Suomen kaartin käyttöön pää­asiassa ampumarata-alueeksi vuoteen 1883 saakka. Ampuma­radan ohella alueella oli kuitenkin edelleen myös vihannes­istutuksia, ja sitä nimitettiinkin pitkään "Kaartin puutarhaksi". Koska laajalla alueella ampumaradan lähistölläkin oli vaarallista liikkua ja luodit lensivät toisinaan merelle saakka, sen lakkauttamisesta syntyi kaupungin ja kaartin välille pitkäaikainen kiista.. Joulukuussa 1866 alueella sijainnut ruutivarasto räjähti, minkä seurauksena monet lähistöllä sijainneet talot vaurioituivat asuin­kelvottomiksi ja muuallakin kaupungissa monet ikkunat särkyivät. Tapaus vauhditti ampuma­radan siirtoa, ja vuonna 1869 se poistettiinkin alueelta.
Kaartin poistuttua alue siirtyi kaupungin hallintaan. Osaa siitä käytettiin myöhemmin kansakoululaisten viljelys­palstoina, mutta muutoin se oli vahvistetusta asema­kaavasta huolimatta pitkään hoitamatonta varasto­aluetta. Kasvi­huoneet purettiin 1910-luvulla, mutta niiden kivijalat säilyivät 1930-luvulle saakka. 
Vuonna 1875 vahvistetun asemakaavan mukaan alueelle olisi tullut huomattavasti nykyistä laajempi puisto, joka olisi ulottunut pohjoisessa Pursi­miehen­kadulle saakka. Puistosta olisi johtanut leveä puistokatu, "Röddälds­esplanaden" (Punanotkon esplanadi) pohjoiseen nykyisen Koulu­puistikon kautta Erottajalle sekä myös etelään meren rantaan.. Vuonna 1887 asema­kaavaa kuitenkin muutettiin, ja puistoalue pieneni nykyiselleen. Samana vuonna puisto sai ruotsin­kielisen nimen Fabriksparken, jonka suomenkielinen käännös vahvistettiin viralliseksi vuonna 1928. Puiston samoin kuin sen ohi kulkevan Tehtaankadun nimi johtuvat sen eteläpuolelle 1800-luvun lopulla suunnitellusta tehdasalueesta
Vuonna 1920 Suomen ensimmäisten messujen aikana alueella toimi tivoli.
Mikael Agricolan kirkko valmistui alueelle vuonna 1935.
Puistoalue kuului Eiran kaupungin­osaan vuoteen 1977 saakka, jolloin asema­kaavan muutoksella Eiran ja Punavuoren raja siirrettiin Sepän­kadulta Tehtaan­kadulle.
HMS Norrköping (1940)

HMS Norrköping (runkonumero J10) oli Ruotsin laivaston Göteborg-luokan hävittäjä. Alus valmistettiin Eriksbergs Mekaniska Verkstads AB:lla ja se valmistui 9. huhtikuuta 1941.
Palvelus.
Alus osallistui toisen maailmansodan puolueettomuusvalvontaan Ruotsin aluevesillä. Se muutettiin sukellusveneentorjuntafregatiksi. Se tuhoutui maalilaivana 1962.
T.E.H.D.A.S.

T.E.H.D.A.S. Ry (Tehdas Ry) on suomalainen taidejärjestö, joka järjestää taidetapahtumia ja näyttelyitä performanssiin ja muihin taiteisiin liittyen. Yhdistys perustettiin Kankaanpäässä vuonna 2002 sittemmin sen toiminta on maanlaajuista. Järjestö organisoi vuosittain Tampereella ja Porissa performanssitapahtumia, joissa esiintyy suomalaisia ja kansainvälisiä taiteilijoita. Yhdistyksen hallituksessa on monia Kankaanpään taidekoulusta valmistuneita kuvataiteilijoita.
Oksaliplatiini

Oksaliplatiini on solunsalpaajahoidossa käytettävä lääkeaine ja platinajohdos, jota käytetään paksunsuolensyövän hoitona varsinkin leikkaushoidon jälkeen. Oksaliplatiini on kompleksiyhdiste, jossa platina on keskusatomina ja ligandeina oksaalihappo ja sykloheksaani-1,2-diamiini. Lääke annetaan yleensä tiputuksena suoraan suoneen, ja se sekoitetaan juuri ennen hoitoa. Tiputus kestää kolmisen tuntia. Annostus lasketaan potilaan pinta-alan mukaan, se lasketaan pituuden ja painon mukaan.
Lääkkeellä on runsaasti sivuvaikutuksia, yleisimpänä hermonpäät tuntevat kylmän kipuna varsinkin käsissä ja nielussa, hoidon jatkuessa myös kasvoissa. Tiputuksen jälkeen kaikki kylmät ruoat ja juomat eivät oikein käy, ja jäätelön syönti on lähes mahdotonta. Ulkoilussakin kylmässä säässä tarvitaan lämpimät käsineet ja suojaa kasvoille. Arkuus helpottaa vähitellen runsaassa viikossa. Joillekin potilaille hoito aiheuttaa esimerkiksi pahoinvointia, joka pahimmillaan voi keskeyttää hoidon.
Potilas käy edellisenä aamuna ennen tiputusta verikokeessa laboratoriossa. Erityisesti tarkkaillaan valkosoluja, munuaisia ja maksaa sekä tulehdusarvoja. Hoito on usein kolmen viikon jaksoissa ja alkaa tiputuksella, minkä jälkeen potilas syö tabletteina jotakin muuta solunsalpaajaa kaksi viikkoa, kolmas viikko on palautusta varten. Jaksoja on tavallisesti noin puolen vuoden ajan eli 8 × 3 viikkoa.
Buflomediili

Buflomediili (C17H25NO4) on verisuonia laajentava lääkeaine, jota on käytetty perifeerisen valtimotaudin aiheuttaman katkokävelyn hoitamiseen. Sen käytöstä on kuitenkin pääosin luovuttu sivuvaikutusten vuoksi.
Vaikutusmekanismi.
Buflomediili laajentaa verisuonia, mikä lisää veren virtausta elimistössä. Buflomediili on α-resepteoreiden toimintaa estävä aine eli niin kutsuttu α-salpaaja. Tämän lisäksi se estää myös heikosti kalsiumkanavien toimintaa sekä verihiutaleiden takertumista toisiinsa.
Sivuvaikutukset.
Lievimpiä ja tyypillisimpiä buflomediilin aiheuttamia sivuvaikutuksia ovat päänsärky, heikkous ja huimaus sekä suolisto-oireet. Vanhoilla potilailla sekä munuaissairauksista kärsivillä lääkeaineen aiheuttamat sivuvaikutukset voivat olla voimakkaampia. Potilailla on ilmennyt oireita keskushermostossa, kuten kouristuksia ja jopa erittäin vakava status epilepticus. Lisäksi myös sydänoireet, kuten nopeutunut sydämen syke ja sydänhalvaus. Hoitoon käytettävät annokset ovat hyvin lähellä vaarallista annosta varsinkin, jos buflomediiliä käyttävällä potilaalla on munuaisten toimintahäiriö. Tämän vuoksi Euroopan lääkevirasto EMA suosittelee lokakuussa 2011 julkaisemassaan tiedotteessa buflomediilia sisältävien lääkkeiden käytön ja myynnin lopettamista Euroopan unionin alueella.
Synteesi.
Bufloemediilin lähtöaineena ovat pyrrolidinobutyronitriili, jota saadaan pyrrolidiinin ja 4-klooributyronitriilin välisellä alkylointireaktiolla, ja 1,3,5-trimetoksibentseeni. 1,3,5-Trimetoksibentseeni reagoi pyrrolidinobutyronitriilin kanssa Friedel–Crafts-asylointireaktiolla muodostaen buflomediiliä.
Tanskan talous

Tanskan talous on teollistunut markkinatalous, jonka pohjana ovat ulkomailta tuodut raaka-aineet ja kansainvälinen kauppa. Maan valuuttakurssi on pysynyt vakaana 1980-luvulta, maan valuutta tanskan kruunu, oli aluksi sidoksissa Saksan markkaan ja nykyisin euroon. Niinpä Kreikan ongelmat, jotka alentavat euron arvoa, tuntuvat myös Tanskan kruunussa. Tanskan talous täyttää EMU:n kriteerit, mutta maa on päättänyt ainakin toistaiseksi olla käyttämättä euroa valuuttanaan.
Tanska on ollut monena vuonna maailman korruptoitumattomin maa ja taloudellinen vapaus on Tanskassa maailman 9. korkein. Tanskan omaisuudensuoja on erittäin vahva ja talous on avoin ulkomaankaupalle ja ylikansallisille sijoituksille. Työllistämisen sivukulut ovat vähäisiä ja irtisanominen on suhteellisen halpaa ja helppoa. Pääoma- ja työmarkkinoiden sekä liiketoiminnan sääntely ovat poikkeuksellisen vähäisiä.
Työttömyysaste oli Tanskassa 1990-luvun lopusta vuosien 2008–2009 lamaan yksi Euroopan pienimmistä, mutta kasvoi finanssikriisin seurauksena. 2010-luvulla se on ollut kuitenkin lähes katkeamattomassa pienenemässä ja vuonna 2019 Tanskan työttömyysaste oli 5,3 %, mikä on pienempi kuin Suomessa ja Ruotsissa.
Tanskan elpyminen taloustaantumasta käynnistyi hitaasti vuonna 2009. Maan talous on kasvanut läpi 2010-luvun maltillista alle 2 % vuosivauhtia. Hillityn kasvun on ennustettu jatkuvan 2020-luvun alkuvuosina.
Maatalous, energia ja luonnonvarat.
Maatalous on perinteisesti ollut Tanskan johtava elinkeino, mutta maa on myös hyvin pitkälle teollistunut. Tanska täyttää osan energiatarpeestaan Pohjanmeren öljy- ja kaasuesiintymillä. Maassa suositaan tuulivoimaa.
Tanska on suuri sianlihan ja maidon tuottajamaa. 2000-luvulla sikojen osuus on noussut entisestään. Vuonna 2005 Tanskassa oli 1,6 miljoonaa nautaa ja 12,6 miljoonaa sikaa. Tanskan maatalous on pitkälti organisoitunut tuottajaosuuskunniksi, joilla on yli 90% markkinaosuus turkisten, voin, maidon ja perunatärkkelyksen tuotannosta.
Vuonna 2008 maan kotimaisesta sähköstä 26,7 % tuotettiin uusiutuvilla energiantuotantomenetelmillä. Tuulivoiman lisäksi maassa tuotetaan bioenergiaa oljesta, polttopuusta ja jätteistä. Vesivoiman osuus on laskenut vuodesta 1994.
Tanskan merkittävimmät luonnonvarat ovat öljy, maakaasu, ja kala. Merkittävimmät vientituotteet ovat koneet ja elintarvikkeet.
Liikenne.
Tanskassa on 98 lentokenttää, joista kahdella on yli kolmen kilometrin kiitotie. Rautatietä on 2667 km ja maantietä 73 197 km. Satamakaupunkeja ovat Aalborg, Aarhus, Ensted, Esbjerg, Fredericia, Kalundborg ja Kööpenhamina.
Tanskalaisia yrityksiä.
Tanskassa on paljon keskisuuria yrityksiä, jotka ovat löytäneet maailmanmarkkinoilta oman erikoisalansa.
Leghorn

 Leghorn on kanarotu, joka on peräisin Toscanasta Italiasta. Leghorn nimettiin italialaisen satamakaupungin Livornon mukaan jota englantilaiset kutsuivat Leghorniksi. Leghornin suuren munatuotannon takia sitä on käytetty teollisessa munantuotannossa, mutta korvattu myöhemmin paremmin munivilla tuotantohybrideillä.
Kukko painaa noin 2,0–3,0 kilogrammaa ja kana puolestaan 1,75–2,0 kilogrammaa. Leghorn on siro mutta ryhdikäs ja voimakas kanarotu. Leghornia on useita eri värejä esimerkiksi valkoinen, musta ja sininen.
Tuotanto.
Leghorn munii noin 250 munaa vuodessa. Leghorn-hybrideillä voi tulla jopa yli 300 munaa vuodessa.
Nyt! Getting Straight

Nyt! Getting Straight on Richard Rushin ohjaama yhdysvaltalainen draamakomedia vuodelta 1970. Sen pääosia esittävät Elliott Gould ja Candice Bergen. Elokuvan juoni keskittyy opintopolitiikkaan yliopistoissa 1970-luvun taitteessa.
Juoni.
Elokuvan päähenkilö on Pariisin opiskelijamellakoissa 1968 mukana ollut amerikkalaisopiskelija Bailey (Gould), joka yrittää karistaa kapinallisuutensa ja keskittyä opettajaopintoihinsa. Hän joutuu kuitenkin jatkuvasti napit vastakkain yliopiston professorien kanssa samalla, kun opiskelijat mellakoivat Vietnamin sotaa vastaan.
Näyttelijät.
Lähde:
Sea FM Radio

Sea FM Radio (entinen Cmusic) on 3. elokuuta 2012 toimintansa aloittanut oululainen radiokanava. Sea FM Radio on RadioMedian jäsen ja Suomen Radio- ja Viestintäjärjestön perustajajäsen.
Kanavan aikaisempi nimi oli C Music (tai Cmusic) 10. kesäkuuta 2011 – 2. elokuuta 2012 saakka.
Kuuluvuus ja kuuntelu.
Sea FM Radiota voi kuunnella nettiradiona ja radiossa
Kanavan kohderyhmä on 20-45-vuotiaat kuuntelijat. Kuuluvuuspeitto on noin 400 000 potentiaalista kuuntelijaa.
Ohjelmisto.
Aseman ohjelmaformaatti on CHR (Contemporary Hit Radio) eli ohjelmisto koostuu pääasiassa tuoreimmista hittikappaleista. Pääpaino on kansainvälisessä uudessa musiikissa sekä ennen julkaisemattomissa kappaleissa. Soitossa on lisäksi populäärimusiikin klassikkoja. 
Taajuudella kuullaan paikallista juonnettua ohjelmaa muun muassa perjantai-iltapäivisin. Lisäksi taajuudella lähetetään viikonloppuisin musiikkilistaohjelmia ja DJ:n juontamia musiikkiohjelmia, kuten Tieston 'Clublife', Nicky Romero 'Protocol Radio', Sander Van Doorn 'Identity', Paul Oakenfold 'Planet Perfecto' ja Paul Van Dyk's VONYC SESSIONS.
Faycal Ben Ahmed

Fayçal Ben Ahmed (, s. 7. maaliskuuta 1973) on tunisialainen entinen jalkapalloilija. Hän oli pelipaikaltaan keskikenttäpelaaja.
Ura.
Ben Ahmed pelasi koko uransa kotimaassaan Tunisiassa. Hän edusti muun muassa Espérancea vuosina 1997–2002, jonka aikana hän voitti viisi Tunisian mestaruutta.
Maajoukkueessa Ben Ahmed edusti maataan yksissä MM-kisoissa vuonna 1998. Hän pelasi kisoissa yhden ottelun Kolumbiaa vastaan.
Suur-Helsingin seurakunta

Suhe Seurakunta eli Suur-Helsingin seurakunta (Suhe) on uuskarismaattinen kristillinen seurakunta Helsingin Kalliossa. Suhen on perustanut vuonna 1990 pastori Rauno Kokkola. Nykyisin seurakunnan johtavana pastorina toimii Juan David Gómez. Suhe toimii tunnustuskunnallisesti sitoutumattomana yhteisönä.
Seurakunnan tilaisuuksissa käy viikoittain noin 400–500 kävijää. Perustaja Rauno Kokkolan lisäksi seurakunnan johtavina pastoreina ovat toimineet Markus Lehtonen, Marko Martiskainen ja Kirsi Rothfors. Suhe on tunnettu erityisesti yhtyeestään "Suhe Livestä", jonka lisäksi seurakunnan toimintaan on kuulunut opetuslapseuskoulu, lasten sunnuntai ja latinotyötä. Seurakunta on perustanut uusia toimipisteitä myös Vantaan Tikkurilaan ja Espoon Leppävaaraan.
Suur-Helsingin seurakunta lähettää tilaisuuksistaan suoria lähetyksiä muun muassa UskoTV-palvelun kautta.
Suhe on Suomen Evankelisen Allianssin yhteisöjäsen.
Toimintamuodot.
Toimintamuotoina ovat viikoittaiset jumalanpalvelukset, Suhe Youth -nuortenillat, pienryhmät sekä Suhe Kids -lapsityö. Seurakunnan tilaisuudet pidetään Kalliossa Pengerkuja 6:ssa ja Vantaan Tikkurilassa ravintola Tulisuudelmassa. Lisäksi Suhe on aloittanut Espoossa Team Night -illat, joiden tarkoituksena on luoda pohja Espoon lokaation avaamiseksi.
Historia.
Toiminnan aloitus ja seurakunnan vakiintuminen (1990–2000).
Suhen perustaja Rauno Kokkola toimi vuodesta 1978 Suomen Yhteiskristillisen Raamattukoulun johtajana, joka järjesti muun muassa Karismakonferensseja. 1980-luvun lopulla Kokkolat muuttivat Yhdysvaltoihin, jossa he tutustuivat Oregonin Portlandissa City Bible -seurakunnan toimintaan. Toiminnan innoittamana Kokkolat päättivät perustaa seurakunnan Helsinkiin.
Ensimmäinen Suur-Helsingin Seurakunnan tilaisuus järjestettiin 26. elokuuta 1990. Samalla seurakuntaan liittyi 120 jäsentä, jotka tulivat erilaisista taustoista ja elämäntilanteista. Suhe kokoontui aluksi Tikkurilassa, josta se muutti Leppävaaraan vuonna 1992. Vuonna 1995 seurakunnassa syntyi Toronton herätyksen tyylinen herätys, joka sai huomiota tiedotusvälineissä.
Helsingin aika (2000–).
Keväästä 2000 lähtien Suhe on kokoontunut Helsingin keskustan tuntumassa. Helsingissä työtä on myös järjestelmällisesti siirretty nuoremmalle sukupolvelle. Vuonna 2015 seurakunnan perustaja Rauno Kokkola luovutti johtavan pastorin viran Markus Lehtoselle, joka toimi tehtävässä vuodet 2015–2017. Lehtosen aikana seurakunta laajensi toimintaansa Tikkurillaan ja Leppävaaraan. Tikkurilan hankkeen vetäjinä olivat vuodesta 2017 johtavana pastorina toiminut Make Martiskainen ja Pietu Korpelainen.
Musiikki: Suhe Live.
Suhe-seurakunnan yhteydesssä toimii Suhe Live -musiikkiryhmä. Seurakunnan musiikkivoimat levyttivät ylistysmusiikkia jo 2000-luvun ensimmäisellä vuosikymmenellä silloisissa Näky-konferensseissa. 2010-luvulla ryhmässä on ollut mukana parhaimmillaan 80 jäsentä. Suhe Liven tuottajia ovat olleet muun muassa Markus Vainiomäki ja Jaska Stenroth. Suhe Liven tunnettuja levytettyjä kappaleita ovat olleet muun muassa "Korkeimman suojassa", "Lunastajani elää" ja "Jeesus riittää".
Parasta buddhaa 2

Parasta buddhaa 2 on Green Buddha Recordsin toinen kokoelma-albumi, joka oli tarkoitus julkaista joulukuussa 2011, mutta myöhästyi vuoden 2012 puolelle. Albumin introsta on tehty musiikkivideo, joka julkaistiin 19. joulukuuta 2011. Samana päivänä julkaistiin myös ”Kukkuluuruu” ilman musiikkivideota.
Artland (yhtiö)

Artland Inc () on japanilainen animaatiostudio.
Yhtiö on tehnyt tunnettuja sarjoja, kuten Mushishin ja Legend of the Galactic Heroesin.
Vuonna 2010 on perustettu uusi yhtiö jonne yhtiön animaatiotuotanto on siirretty: Animation Studio Artland Inc. ().
UTC+4

UTC+4 on aikavyöhyke, joka on 4 tuntia UTC±0-aikavyöhykettä edellä. Sitä käytetään noin 40–60 astetta itäistä pituutta. UTC+4 on käytössä osissa Venäjää, Kaukasiassa, Lähi-idän kaakkoisosissa ja osassa Afrikan itäpuolisilla saaria.
Aikavyöhykettä käyttävät valtiot ja alueet.
Kaikki alueet käyttävät aikavyöhykettä UTC+4 ympäri vuoden eikä sitä käytetä alueilla, joissa on käytössä kesäaika.
UTC+2

UTC+2 on aikavyöhyke, joka on 2 tuntia UTC±0-aikavyöhykettä edellä. Sitä käytetään noin 5 läntistä pituutta ja 40 itäistä pituutta välillä. UTC+2 on käytössä Itä-Euroopassa ja Lähi-idässä normaaliaikana sekä Länsi- ja Keski-Euroopassa kesäaikana. Lisäksi se on käytössä useissa valtioissa Afrikassa.
UTC−8

UTC−8 on aikavyöhyke, joka on kahdeksan tuntia UTC±0-aikavyöhykettä jäljessä. Sitä käytetään noin 115–165 astetta läntistä pituutta. UTC−8 on käytössä muun muassa Yhdysvaltojen ja Kanadan länsiosissa, Alaskassa ja joillakin itäisen Tyynenmeren saarista.
UTC−5

UTC−5 on aikavyöhyke, joka on viisi tuntia UTC±0-aikavyöhykettä jäljessä. Sitä käytetään noin 60–105 astetta läntistä pituutta. UTC−5 on käytössä muun muassa Yhdysvaltojen ja Kanadan keski- jalänsiosissa, Karibialla, Meksikossa ja useissa Etelä-Amerikan valtioissa.
UTC+3

UTC+3 on aikavyöhyke, johon maantieteellisesti sisältyvät alueet itäisten pituuspiirien 37° 30′ ja 52° 30′ välillä. Sitä käytetään vuoden ympäri joissain Itä-Euroopan, Lähi-idän ja Itä-Afrikan maissa. Kesäaikana sitä käytetään Lähi-idässä ja Itä-Euroopassa.
UTC+3:a käyttää Euroopassa Venäjä ja Valko-Venäjä (Moskovan aika). Aika on käytössä ympäri vuoden eikä kesäaikaan siirtymistä ole tapahtunut 2011 lähtien.
Michel Bergeron

Michel Bergeron (s. 12. kesäkuuta 1946 Montreal, Quebec) on kanadalainen jääkiekkovalmentaja.
Bergeron aloitti NHL-valmentajana vuonna 1980, mitä ennen toimi vuodesta 1975 Trois-Rivières Draveursin päävalmentajana juniorisarja LHJMQ:ssa. Hän toimi kaudella 1980–1981 aluksi Quebec Nordiquesin apuvalmentajana, mutta nostettiin pian kauden alun jälkeen sen päävalmentajaksi. Kauden kuudessa ensimmäisessä ottelussa joukkueen päävalmentajan tehtävää oli hoitanut Maurice Filion. Bergeron valmensi Nordiquesia hyvällä menestyksellä. Joukkue eteni hänen valmennuksessaan seitsemästi peräkkäin NHL:n pudotuspeleihin ja kahdesti, vuosina 1982 ja 1985, konferenssifinaaleihin.
Kesäkuussa 1987 Bergeron siirtyi kesken sopimuskauden New York Rangersin päävalmentajaksi, mistä Nordiques sai korvauksena Rangersin ensimmäisen kierroksen varausvuoron ja 75 000 dollaria rahaa. Hän valmensi Rangersiä kaksi kautta, joista ensimmäisellä joukkue jäi pudotuspelien ulkopuolelle ja toisella pääsi pudotuspeleihin. Bergeron kuitenkin irtisanottiin huhtikuussa 1989 vain kaksi ottelua ennen runkosarjakauden päättymistä. Kaksi viikkoa potkujensa jälkeen hän palasi Quebec Nordiquesin päävalmentajaksi Jean Perronin tilalle. Kausi 1989–1990 sujui joukkueelta heikosti: Nordiques voitti vain 12 ottelua 80:stä, vähiten kaikista joukkueista. Bergeron irtisanottiin kauden päätyttyä ja hänen tilalleen palkattiin Dave Chambers.
Bergeron, lempinimeltään "Le Petit Tigre", toimi päävalmentajana yhteensä 792:ssa NHL:n runkosarjaottelussa vuosien 1980 ja 1990 välillä. Hänen joukkueensa voittivat noista otteluista 338, hävisivät 350 ja pelasivat tasan 104. NHL:n pudotuspeleissä hän valmensi 68:ssa ottelussa, joista voitto-otteluja 31 ja tappioita 37. 1990-luvun alun jälkeen Bergeron on toiminut jääkiekkoasiantuntijana radiossa ja televisiossa.
Poikien sota

Poikien sota (engl. "Journey to Shiloh") on vuonna 1968 valmistunut lännenelokuva. Elokuvan pääosia esittävät James Caan, Michael Sarrazin, Brenda Scott, Don Stroud, Harrison Ford, Paul Petersen ja Jan-Michael Vincent. Elokuvassa seitsemän ystävystä lähtevät sisällissodan alussa pitkälle matkalle aikeenaan liittyä liittolaisten armeijaan. Elokuvan on ohjannut William Hale.
Leo Löthman

Leo Löthman (s. 9. joulukuuta 1948 Turku) on ahvenanmaalainen kirjailija. Hän muutti Turusta Ahvenanmaalle kolmevuotiaana.
Löthman on saanut Pohjoismaiden ministerineuvoston, Svenska kulturfondenin ja Ahvenanmaan maakuntahallituksen myöntämät apurahat. Hänen romaaninsa "Transportflotte Speer" nimettiin yhdeksi kolmesta Suomen ehdokkaasta Pohjoismaiden neuvoston vuoden 2012 kirjallisuuspalkinnon saajaksi.
Löthmanille myönnettiin valtion ylimääräinen taiteilijaeläke vuonna 2016.
Maan sydämessä

Maan sydämessä ("In Country") on vuonna 1989 ensi-iltansa saanut draamaelokuva, joka perustuu Bobbie Ann Masonin romaaniin. Elokuvan on ohjannut Norman Jewison. Elokuva sai 84 % positiivisen arvostelun Rotten Tomatoes -sivustolta.
Näyttelijät.
Lähde:
KV Harstad

KV Harstad on Norjan rannikkovartioston 2005 käyttöön otettu ulkovartiolaiva. Alus on nimetty norjalaisen Harstadin kaupungin mukaan.
Alus on valmistettu monikäyttöaluksena, mutta ennen kaikkea suurten öljytankkerien hinaamiseen, öljyvahinkojen torjuntaan sekä laivapalojen sammuttamiseen. Normaalisti alus on kuitenkin kalastuksenvalvonnassa sekä etsintä- ja pelastustehtävissä Norjan talousalueella.
Sella-luokka

Sella-luokka oli Italian kuninkaallisen laivaston neljän napolilaisen Pattisonin telakan valmistaman hävittäjän muodostama alusluokka. Ne perustuivat Palestro-luokkaan, jota suurennettiin ja aseistus muutettiin raskaammaksi ottamalla käyttöön 4,7" tykit ja 21 tuuman torpedoputket. Aluksista kaksi myytiin Ruotsin merivoimille, jossa ne muodostivat Psilander-luokan.
Suunnittelu.
Aluksen raskaampi aseistus ja suurempi koko edellyttivät suurempaa konetehoa. Kolmen solmun nopeuden nosto pakotti kasvattamaan konetehoa lähes 60 prosenttia. Kukin kolmesta Thornycroft-kattilasta ja molemmat Belluzzo Crispin valmistamasta Parsons-turbiinimoottorista oli asennettu omaan tilaansa. Alkuperäisessä suunnitelmassa tykeistä ainoastaan yksi sijoitettiin etukannelle, mutta se korvattiin 1929 kaksiputkisella asennuksella.
Alukset.
Alukset osoittautuivat palveluksessa epäonnistuneiksi heikon koneensa vuoksi. Regia Marinan käytännön mukaisesti koeajot suoritettiin keveällä varustuksella eikä sota-ajan vaatimusten mukaisina ja vuonna 1940 alusten nopeudeksi todettiin olevan 33 solmua.
Takaa-ajetut

Takaa-ajetut ("A Time for Killing" tai "The Long Ride Home") on vuonna 1967 ensi-iltansa saanut lännenelokuva. Elokuvan pääosia esittävät Inger Stevens, Glenn Ford, Paul Petersen, Timothy Carey, Kenneth Tobey, Richard X. Slattery, Harrison Ford ja George Hamilton. Elokuvan on ohjannut Phil Karlson.
Elokuvassa sinitakkivankileirin kapteeni lähtee Yhdysvaltojen sisällissodan loppuvaiheissa etsimään morsiamensa kaapanneita etelävaltiolaisia.
Arvioita.
"Video-oppaassa" vuodelta 1994 "Takaa-ajetut" saa kaksi tähteä viidestä, mikä vastaa sanallista arviota ”keskinkertainen”.